ঠিক ভোর পাঁচটায় দরজায় ঠক্ ঠক্। ফোনের অ্যালার্মটাও বেজে যাচ্ছিল। কিন্তু শীতের ভোরে কে-ই বা উঠতে চায় লেপের তলা থেকে! দরজা ধাক্কার শব্দে উঠতেই হলো। সামনে প্রিয়ক। বললেন, ‘জলদি তৈরি হন, বের হতে হবে কিন্তু সাড়ে ৫টার মধ্যেই।’ এদিকে শাওনও উঠে পড়েছে। দুজনে দ্রুত তৈরি হয়ে নিচে নামতেই দেখি গ্যারাজ থেকে লাল মাজদাটা বের করছেন প্রিয়ক। আমরা উঠতেই দ্রুত গাড়ি ছোটালেন। জৈনাবাজারের পাশ দিয়ে ভেতরে ঢুকে ইট বিছানো রাস্তা ধরে চলছি আমরা—গন্তব্য এমন কোথাও, যেখানে হয়তো ভোরের এই মায়াকাড়া আলোয়, অদ্ভুত কোনো কম্পোজিশনে পেয়ে যেতে পারি অনন্য কোনো ছবি।